als_Latn dik_Latn sag_Latn
Mediaprint në Panairin e 14-të të Librit
Shtëpia botuese Mediaprint ka nisur përgatitjet për të marrë pjesë në Panairin e Librit, i cili do të nisë në 9 Nëntor 2011, organizuar nga Shoqata e Botuesve Shqiptarë.
Gjatë një viti, Mediaprint ka realizuar mjaft botime të reja, kryesisht libra shkollorë për nxënësit e ciklit fillor dhe gjimnazit. Në katalogun e librave shkollorë të Mediaprint tashmë janë 73 tituj të miratuar nga Mash. Po kështu janë hartuar 32 tekste ushtrimesh, fletore pune dhe teste, që ju vijnë në ndihmë të gjithë nxënësve, gjatë procesit të të mësuarit në shkollë.
Gjithashtu, gjatë vitit 2011 janë botuar 30 libra mësuesi të hartuara nga metodistë me eksperiencë dhe autorë të teksteve shkollore, të cilat janë dhuruar për të gjitha shkollat e arsmit 9-vjecar dhe të mesëm.
Këtë vit, në katalogun e saj të botimeve, Mediaprint ka edhe tekstin e Abetares dhe paketën që e shoqëron atë, të hartuar nga Akademiku Bahri Beci, e miratuar nga MASH.
Në këtë panair do të prezantojmë edhe një seri librash “Të mësojmë gjuhën shqipe” për nxënësit e arsimit 9-vjecar, të hartuara nga Hyrë Rexha dhe Kreuza Bardhi, dy autore me mjaft eksperiencë në këtë drejtim. Librat do t’i ndihmojnë nxënësit të zhvillojmë aftësitë e të lexuarit, të kuptuarit dhe të gjykuarit të një teksti etj.
Shtëpia botuese Mediaprint do të promovojë gjatë ditëve të panairit një kolanë të plotë mbi edukimin financiar, për herë të parë në gjuhën shqipe, pesë seri të leximeve shkollore për edukimin financiar, që përfshijnë 27 tituj për nxënësit nga klasa e parë deri në klasën e dymbëdhjetë. Mediaprint ka blerë të drejtat e botimit nga një prej shtëpive botuese më të njohura, Capstone Publishers, e cila është kompani lider në fushën e edukimit. Duke marrë në konsideratë mungesën e njohurive mbi edukimin financiar, bordi i botimeve Mediaprint, nëpërmjet një konsulence të gjerë financiare, ka përzedhur këtë kolanë për të gjithë nxënësit dhe në përputhje me të gjitha objektivat kryesore mbi edukimin financiar për sistemin shkollor.
Këtë vit, stenda e Mediaprint do të vendoset në një sipërfaqe prej 60m2 e cila është ideuar dhe po realizohet nga arkitektë dhe specialistë me eksperiencë.
Një vit më parë, në panairin e Nëntor 2010-ës, Mediaprint fitoi çmimin e stendës më të mirë. Edhe këtë vit ne do të vijmë me një prezantim cilësor jo vetëm nga forma por edhe nga cilësia e botimeve tona.
Jeni të mirëpritur të na vizitoni gjatë ditëve të panairit pranë stendës sonë, e cila gjendet në hollin kryesor të pallatit të Kongreseve.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn